เรื่องร้องเรียน (ถนน) วันที่ 2022-07-09 14:54:07 — แขวงเสาชิงช้า เขตพระนคร กรุงเทพมหานคร
ตั้งแต่ท่านผู้ว่านำระบบ TraffyFondue เข้ามารับเรื่องและแก้ไขปัญหา ก็จัดว่าการแก้ปัญหาของทุกๆ หน่วยงานรวดเร็วดีมาก ขอชมเชย ผมอาศัยในเขตภาษีเจริญ ก็รวดเร็วมาก ซึ่งปกติเขาก็รวดเร็วอยู่แล้ว นะครับ ไม่ใช่พึ่งมารวดเร็วช่วงนี้ มีขอเสนอแนะนิดนึง ผมยังมองว่าการมีแผน เช่น แผนวงรอบเข้าสำรวจและซ่อมฝาท่อระบายน้ำ แผนเข้าสำรวจและซ่อมถนน พื้นผิวบาทวิถีต่างๆ ควรทำดังนี้
1. กำหนดแผนเป็นวงรอบ เป็นการ Preventive Maintenance น่าจะดีกว่า ทั้งในเรื่องที่ลดงบประมาณที่ไม่ปล่อยให้มันเสียจนมีขนาดใหญ่เพราะการวางแผนเข้าทำเป็นพื้นที่เป็นวงรอบ จะประหยัดการเดินทาง ประหยัดเวลา ประหยัดเชื้อเพลิงมากกว่า การรับเรื่องร้องเรียนปุ๊ปก็เดินทางไปทำปั๊ป ยกเว้นกรณีที่ส่งผลถึงความปลอดภัยที่ต้องทำทันที
2. เจ้าหน้าที่ก็คือพนักงานที่ควรมีสวัสดิการ เวลาพัก เวลาทำงาน Work Life Balance ถ้าไม่ใช่กรณีที่ส่งผลถึงความปลอดภัยที่ต้องทำทันที ก็ขอให้เขาได้เลิกงาน หยุดตามเวลาของเขาครับ จะได้รู้ว่ากำลังพลพอกับงาน หรือว่าน้อยกว่างาน ถ้าคนน้อยกว่างานจะได้จ้างึนเพิ่ม สร้างงานสร้างเงิน ถ้าคนมากกว่างานก็บริหารใช้คนให้ทำงานให้มี Work Load  ที่ไม่ได้เปรียบเสียเปรียบกัน และหางานเพิ่มให้ทำตามความสามารถ ให้คุ้มกับค่าจ้างและเวลาที่มี
จึงเรียนเสนอแนะมา ณ ที่นี้ครับ